EkBass/fiwiki-20250220-pages-articles huggingface dataset:
Eläköön (parkki)

Eläköön oli suomalainen kolmimastoinen puuparkki, joka oli rakennettu 1920. Parkki oli suomalaisen Gustaf Eriksonin varustamon omistuksessa 1933–1941. Laiva haaksirikkoutui 1948 ja päätyi hylkynä aallonmurtajaksi Nauvoon. Eläköön oli todennäköisesti viimeinen rahtiliikenteessä ollut puinen parkkilaiva maailmassa. Jukka Mikkolan Suurten purjelaivojen bibliografia : Eläköön Vakkasuomalaisia purjealuksia ja laivanvarustajia : Parkkilaiva Eläköön (2) Parkki Eläköön rakennettiin laivanrakennusmestarien Emanuel Eklund ja J. Lehtonen johdolla Uudenkaupungin Varvinmäellä 1919-1920 Uudenkaupungin Laiva Oy-varustamolle. Laivan vetoisuus oli 827 bruttorekisteritonnia ja kantavuus 1 400 kuollutpainotonnia. Laivan pituus oli 63,85 metriä, leveys 11,00 metriä ja syväys 5,22 metriä. Parkki Eläköön liikennöi pääasiassa Pohjanmeren ja Välimeren satamiin mutta vuonna 1924 se haki jalopuulastin Jamaikasta Eurooppaan. Parkki törmäsi Ahvenanmerellä sakeassa sumussa yhteen tanskalaisen höyrylaiva Helgan kanssa 6. marraskuuta 1926 ollessaan painolastissa matkalla Lontoosta Uuteenkaupunkiin. Törmäyksessä keulaan tuli suuri aukko ja Eläköön joutui jäämään korjattavaksi Uuteenkaupunkiin. Tammikuun lopulla 1930 Eläköön oli kaoliinilastissa matkalla Englannin Foweysta Italian Genovaan kun se vaurioitui pahoin myrskyssä. Laiva julistettiin jo hylyksi mutta uusikaupunkilaiset ostivat sen huutokaupassa vakuutusyhtiöltä ja kunnostivat uudelleen Itämeren liikenteeseen. Eriksonin varustamon omistuksessa Eläköön teki heinä-elokuussa 1938 filmiristeilyjä Itämerellä kahden ruotsalaisen elokuvan kuvauksia varten. Kesällä 1939 Eläköön vei vielä puutavaralastin Veitsiluodosta Esbjergiin Tanskaan. Eriksonin jälkeen parkin omisti ensin helsinkiläinen Satakunnan Laiva Oy 1943-1944 ja sitten raumalainen Rauman Alus Oy 1944-1949. Eläköön haaksirikkoutui Itämerellä 1948 ja se päätyi 1949 hylkynä Pikku-Nauvon sahan laiturin aallonmurtajaksi. Parkki Eläköön sisarlaiva oli parkki Warma. Parkki Eläköön pienoismalli oli esillä Kalannin Säästöpankin Uudenkaupungin konttorissa. Hylyt.net : Eläköön == Lähteet == Luokka:Suomalaiset purjelaivat
Levonorgestreeli

Levonorgestreeli (C21H28O2) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn. Levonorgestreeli kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Levonorgestreeli on huoneenlämpötilassa kiteistä ainetta. Yhdiste on veteen liukenematonta, mutta liukenee hieman etanoliin ja hyvin kloroformiin. Levonorgestreeli on optisesti aktiivista ja sen kiertokyky kloroformiliuoksessa on -32,4.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. Levonorgestreeli on vaikutukseltaan progestiini eli se sitoutuu progesteronireseptoreihin ja estää ovulaation sekä paksuntaa kohdunkaulan limakalvoa. Levonorgestreelillä on useita antotapoja. Sitä voidaan annostella tablettina joko yhdessä etinyyliestradiolin kanssa tai yksinään, laastarina, ihonalaisena implanttina tai kohtuun asetettavana hormonikierukkana. Levonorgestreeliä voidaan käyttää jälkiehkäisyyn. Lääkeaine pienentää raskauden todennäköisyyttä 57-93 %. Levonorgestreelin haittavaikutukset ovat samankaltaisia kuin muillakin progestiineilla.D. W. Hahn, J. L. McGuire & Gabriel Bialy: Contraceptives, Kirk-Othmer Encyclopedia of Chemical Technology, John Wiley & Sons, New York, 2000.Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011. ==Valmistus== Levonorgestreelin valmistukseen on kehitetty asymmetrinen synteesimenetelmä. Lähtöaineena on 6-metoksitetraloni. Kuusivaiheisen synteesin keskeisiä vaiheita ovat enantioselektiivinen mikrobiologinen pelkistys ja steroideille ominaisen rengassysteemin muodostuminen. : : ==Lähteet== Luokka:Ehkäisy Luokka:WHO:n tärkeimmät lääkkeet
Cambrian Princess

Cambrian Princess oli suomalainen kolmimastoinen rautafregatti, joka oli rakennettu 1884. Fregatti oli suomalaisessa omistuksessa 1913–1916 ja se oli suurin Suomeen rekisteröity fregatti. Laiva myytiin Italiaan 1916 ja saksalaiset sukellusveneet upottivat sen maaliskuussa 1918.Jukka Mikkolan Suurten purjelaivojen bibliografia : Cambrian Princess ex Manydown Vakkasuomalaisia purjealuksia ja laivanvarustajia : Rautafregatti Cambrian Princess Cambrian Princessin rakensi Oswald, Mordaunt & Co. Southamptonissa Englannissa vuonna 1884 liverpoolilaiselle E. Bates & Sons-varustamolle. Laivan nimi oli vuoteen 1903 saakka Many Down. Laivan vetoisuus oli 2 436 bruttorekisteritonnia ja kantavuus 3 740 kuollutpainotonnia. Laivan pituus oli 91,5 metriä, leveys 12,3 metriä ja syväys 7,5 metriä. Suomeen Cambrian Princess ostettiin liverpoolilaiselta W. Thomas & Co.-varustamolta vuonna joulukuussa 1913. Laivan omisti uusikaupunkilainen varustamo. Fregatin riki vaurioitui pahoin jättiläisaallon iskettyä laivaan 16. toukokuuta 1914 Etelä- Atlantilla Tristan da Cunhan lähistöllä kun se oli koksilastissa matkalla Cardiffista Etelä-Afrikan Port Nollothiin. Laiva purjehti hätärikin turvin 22 vuorokaudessa Rio de Janeiroon. Viimeisen matkansa suomalaisomistuksessa laiva teki rautalastissa Buenos Airesista Genovaan lokakuun 1915 ja tammikuun 1916 välillä. Laiva myytiin 1916 Italiaan ja se uuden nimen Alessandra. Laiva upotettiin 15. maaliskuuta 1918. == Lähteet == Luokka:Suomalaiset purjelaivat
El Gouna

El Gouna on egyptiläinen turistikeskus, jonka omistaa Samih Sawiris. Se sijaitsee Egyptin itäosassa, Punaisenmeren länsirannalla, noin 20 kilometrin päässä Hurghadasta pohjoiseen. ==El Gounan historia== Orascom Hotels and Development aloitti El Gounan rakentamisen turistikeskukseksi vuonna 1989. Monet vaikuttavat eurooppalaiset ja amerikkalaiset arkitehdit suunnittelivat El Gounaan perinteisiä egyptiläisiä maaseututaloja. Myös El Gounan koko alue rakennettiin tekolaguunien ympärille. Vuonna 1992 El Gouna avattiin ja siitä tuli nopeasti suosittu lomakohde. El Gounaa rakennetaan yhä edelleen suuremmaksi lomakyläksi. ==Turistikeskuksena== El Gouna on yksi Egyptin suosituimmista lomakohteista. El Gouna on etenkin erikoistunut vesiurheiluun, mutta myös muita erilaisia aktiviteettimahdollisuuksia löytyy, joita ovat muun muassa golf, aavikko-safarit ja ratsastus. El Gouna sopii myös hyvin auringonottamiseen ja uimiseen. ==Ilmasto== Koska El Gouna sijaitsee Egyptissä, joka on yksi maailman kuivimmista ja aurinkoisimmista maista, siellä päivät ovat yleisesti kuivia ja lämpimiä. El Gounassa lämpötila on vuoden ympäri noin 17°C - 33°C välillä. ==Lähteet== #https://www.tripadvisor.fi/Home-g297548 #https://www.tjareborg.fi/egypti/hurghadan-alue/el-gouna == Aiheesta muualla == Luokka:Egyptin maantiede
Ranskan ilmasto

Ranskan ilmasto on Köppenin ilmastoluokituksen mukaan suuressa osassa maata lauhkea meri-ilmasto Cfb vaikkakin Etelä-Ranskassa vallitsee välimerenilmaston kuumakesäinen alatyyppi Csa. Ranskan Alpeilla vallitsee kostea- ja kylmätalvisen ilmaston lämminkesäinen alatyyppi Dfb. == Lämpötilat == Ranskan vuotuinen lämpötilan keskiarvo on 11,2 celsiusastetta. Kuumin kuukausi on heinäkuu 19,2 celsiusasteen keskilämpötilalla ja kylmin tammikuu 4 celsiusasteen keskiarvolla. Pohjois-Ranskan Bray-Dunessa vuoden keskilämpötila on 10,3 celsiuastetta, Länsi-Ranskan Plouarzelissa 11,0 celsiusastetta, Itä- Ranskan Lauterbourgissa 10,3 celsiusastetta, Etelä-Ranskan Hyèresissa 14,9 celsiusastetta ja Keski-Ranskan Bourgesissa 11,2 celsiusastetta. Ranskan kaikkien aikojen lämpöennätys on 46,0 celsiusastetta on mitattu 28. kesäkuuta 2019 Vérarguesista, Héraultin departementista Euroopan ennätyksellisen helleaallon yhteydessä. Ranskan kaikkien aikojen kylmin lämpötila −41.0 °C taas on mitattu 17. tammikuuta 1985 Mouthesta, Doubsin departementista. == Sateisuus == Ranskan vuotuinen sademäärä on 779.5 millimetriä. Sateisinta on lokakuussa, jolloin sademäärä on 78,7 millimetriä ja kuivinta helmikuussa jolloin sademäärä on 56,4 millimetriä. Ranskan pääkaupungissa Pariisissa sataa keskimäärin 650 millimetriä vuodessa. Rannikkoalueilla ja vuoristossa on sateisinta. == Ilmastonmuutos == === Historiallisesti === Ilmaston lämpeneminen on ollut Ranskassa 1900-luvulla vahvempaa kuin globaali keskiarvo. Manner-Ranskassa vuoden keskilämpötila on noussut 0,95 celsiusastetta, kun maailmanlaajuisesti vain 0,74 astetta. Varsinkin 1950-luvun jälkeen lämpeneminen on ollut voimakasta. Aikavälillä 1960–2009 viileät yöt ja päivät harvinaistuivat selvästi lämpimien öiden ja kuumien päivien lisääntyessä. Ranskan Alpeilla oli vuoden keskilämpötila vuosina 1900–2004 noussut 0,14 celsiuastetta. Ranskan sateisuus on lisääntynyt 1900-luvulta merkittävästi ja tulvien määrä on lisääntynyt. === Tulevaisuudessa === Vuoteen 2100 mennessä Ranskan vuotuisen keskilämpötilan ennustetaan A1B-skenaarion mukaan nousevan 2,5–3,5 celsiusastetta vuosiin 1960–1990 verrattuna, ja eteläisten alueiden ennustetaan lämpiävän pohjoisia enemmän. A1B-skenaario ennustaa keskilämpötilan nousevan vuoteen 2050 mennessä 1,7–2,7 astetta vuosiin 1971–2000 verrattuna. Samaan aikakauteen verrattuna ennustavat A2- ja A1B-skenaariot keskilämpötilan nousevan 2,2–4,2 celsiusastetta. Kesän 2019 kaltaiset helleaallot, jolloin mitattiin Ranskan kaikkien aikojen korkein lämpötila 46,0 °C, voivat tulevaisuudessa tuoda Ranskaan jopa 50 celsiusasteen lämpötiloja, jos ilmastonmuutosta ei hillitä. == Lähteet == == Aiheesta muualla == Luokka:Ranskan maantiede Luokka:Ilmasto maittain
Saiki

Saiki () on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa Tyynenmeren Saikinlahden ja Hyūganmeren rannikolla. Etelässä se rajautuu Miyazakin prefektuuriin. Kaupunkiin kuuluu noin 270 kilometriä pitkä rikkonainen rannikkoalue ja useita saaria, sisämaassa metsäisiä Kyūshūvuorten vuoristoalueita ja tiheästi asutettu tasankoalue Banjōjoen suulla. Saikissa on 70 945 asukasta (elokuussa 2019) ja sen pinta-ala on 903,11 neliökilometriä, joten pinta-alaltaan se on koko Kyūshūn suurin kaupunki. Edo-kaudella 1600-luvun alusta lähtien Saiki kehittyi Saikin daimiokunnan linnanaluskaupunkina. Ennen toista maailmansotaa sinne sijoitettiin keisarillisen Japanin laivaston tukikohta, jonka paikalle syntyi sodan jälkeen laivanrakennus-, sellu-, vaneri- ja kemianteollisuutta. Niiden ansiosta Saiki nousi prefektuurin toiseksi merkittävimmäksi teollisuuskeskukseksi Ōitan jälkeen. Muita merkittäviä elinkeinoja ovat muun muassa riisin, hedelmien ja kasvisten viljely, kalastus ja helmien tuotanto sekä vuoristoalueilla metsäteollisuus. Kaupunkioikeudet Saikille myönnettiin vuonna 1941. Kaupunki laajeni huomattavasti vuonna 2005, kun siihen liitettiin neljä ympäristön maaseutukaupunkia (Kamae, Kamiura, Tsurumi, Ume ja Yayoi) ja kolme kyläkuntaa (Honjō, Naokawa ja Yonōzu). Kaupunkia palvelee JR Kyūshūn Nippō-päälinja. == Kuvia == Tiedosto:Port of Saiki - 佐伯港 - panoramio (2).jpg|Saikin satamaa Tiedosto:鶴御埼灯台 - panoramio.jpg|Tsurumisakin majakka Tiedosto:Utagenka Bridge.jpg|Utagenkan silta == Lähteet == == Aiheesta muualla == * Kaupungin internetsivut Luokka:Ōitan prefektuurin kaupungit
Pestalozzi (parkki)

Pestalozzi oli suomalainen kolmimastoinen rautaparkki, joka oli rakennettu 1884. Parkki oli suomalaisen Gustaf Eriksonin varustamon omistuksessa 1934–1937. Laiva myytiin toukokuussa 1937 romutettavaksi Liettuaan.Jukka Mikkolan Suurten purjelaivojen bibliografia : Pestalozzi ex Claudia ex Pestalozzi Bruzelius.info : Pestalozzi Parkki Pestalozzin rakensi Blohm & Voss Hampurissa Saksassa vuonna 1884 hampurilaiselle F. Laeisz-varustamolle. Laivan vetoisuus oli 1 046 bruttorekisteritonnia ja kantavuus 1 600 kuollutpainotonnia. Laivan pituus oli 67,02 metriä, leveys 10,45 metriä ja syväys 5,90 metriä. Suomeen Pestalozzi ostettiin R.K. Bargerilta Marstalista Tanskasta vuonna 1934. Laiva kuljetti puutavaraa Itämeren ja Pohjanmeren liikenteessä. Marraskuun lopulla 1935 Pestalozzi ajoi Dragorin luona ollessaan matkalla Gravesendista Maarianhaminaan, laivan irroittaminen kesti muutamia päiviä. Vuonna 1936 parkki kuljetti puutavaraa Itämerellä Ruotsista ja Suomesta Tanskaan. Parkki myytiin romutettavaksi Liettuan Libauhun toukokuussa 1937. == Lähteet == Luokka:Suomalaiset purjelaivat
Saku Lehikoinen

Saku Lehikoinen (s. 13. elokuuta 1990 Helsinki) on suomalainen keskipitkän matkan juoksija, joka edustaa Turun Urheiluliittoa. Hänen valmentajansa on Pekka J. Lehtinen. Sonck voitti vuoden 2013 Yleisurheilun sisäratojen Suomen- mestaruuskilpailuissa pronssia 800 metrin juoksussa. == Lähteet == Luokka:Vuonna 1990 syntyneet Luokka:Elävät henkilöt Luokka:Suomalaiset keskimatkojen juoksijat
Pfalzin evankelinen kirkko

Pfalzin evankelinen kirkko () on yksi Saksan evankelisen kirkon jäsenkirkoista. Sen pääpaikka on Speyer. Kirkolla on 402 seurakuntaa. Vuoden 2019 lopussa kirkolla oli 494 757 jäsentä. == Lähteet == == Aiheesta muualla == * Kirkon kotisivut Luokka:Saksan evankelinen kirkko
Borrowdale

Borrowdale oli suomalainen kolmimastoinen rautaparkki, joka oli rakennettu 1868. Parkki oli suomalaisen Gustaf Eriksonin varustamon omistuksessa 1916–1917. Saksalainen sukellusvene upotti Borrowdalen huhtikuussa 1917.Jukka Mikkolan Suurten purjelaivojen bibliografia : Borrowdale Bruzelius.info : Borrowdale Parkki Borrowdalen rakensi W.H. Potter & Sons Liverpoolissa Englannissa vuonna 1868 White Star Line -varustamolle alun perin Itä-Intian liikenteeseen. Laiva oli alun perin fregatti mutta se muutettiin 1903 parkiksi. Laivan vetoisuus oli 1 268 bruttorekisteritonnia ja kantavuus 1 900 kuollutpainotonnia. Laivan pituus oli 65,85 metriä, leveys 10,28 metriä ja syväys 6,70 metriä. Suomeen Borrowdale ostettiin Nicholson & McGill -varustamolta Liverpoolista vuonna 1899. Laivan omisti vuoteen 1916 asti joukko maarianhaminalaisia merenkulkuneuvos Mathias August Trobergin (1855-1935) johdolla. Saksalainen sukellusvene U 21 torpedoi Borrowdalen 30. huhtikuuta 1917 noin 160 mailia Scillynsaarilta länsilounaaseen. Borrowdale oli koksilastissa matkalla Swanseasta Etelä-Afrikan Port Nollothiin. Laivan miehistö pelastui ja se kuljetettiin Milford Haveniin. == Lähteet == Luokka:Suomalaiset purjelaivat
Evelyn Nesbit

Florence Evelyn Nesbit (25. joulukuuta 1884/1885 Tarentum, Pennsylvania – 17. tammikuuta 1967 Santa Monica, Kalifornia) oli yhdysvaltalainen mykkäelokuvakauden näyttelijä. Evelyn Nesbitin tarkkaa syntymävuotta ei tiedetä, sillä paikallinen väestökirjanpito tuhoutui tulipalossa. Hän ei itse ottanut koskaan kantaa kysymykseen syntymävuodestaan, joka voi olla myös jokin muu kuin yleisesti esitetyt.http://archive.org/details/isbn_9781594489938 Nesbitin ura alkoi mallintöillä ensiksi Philadelphiassa ja sittemmin New Yorkissa. Hän työskenteli mainos-, muoti- ja taidemallina. Elokuvauransa ohella hän tuli lähes maailmanlaajuisesti tunnetuksi aviomiehensä Harry Kendall Thawn tekemän henkirikoksen vuoksi. == Lähteet == == Aiheesta muualla == * http://www.ibdb.com/broadway-cast-staff/evelyn-florence-nesbit-54396 * Luokka:Yhdysvaltalaiset mykkäelokuvien näyttelijät Luokka:Yhdysvaltalaiset elokuvanäyttelijät Luokka:1880-luvulla syntyneet Luokka:Vuonna 1967 kuolleet
Åland (parkki)

Åland oli suomalainen nelimastoinen rautaparkki, joka oli rakennettu 1887. Parkki oli suomalaisen Gustaf Eriksonin varustamon omistuksessa 1913–1914. Laiva ajoi elokuussa 1914 koralliriutalle Uuden-Kaledonian vesillä ja jäi hylyksi.Jukka Mikkolan Suurten purjelaivojen bibliografia : Åland ex Renée Rickmers Wrecksite.eu : SV Åland (+1914) Parkki Ålandin rakensi Russell & Co. Port Glasgowssa Skotlannissa vuonna 1887 hampurilaiselle R.C. Rickmers- varustamolle alun perin nimellä Renée Rickmers. Laivan vetoisuus oli 2 057 bruttorekisteritonnia ja 1 959 nettorekisteritonnia. Laivan pituus oli 85,35 metriä, leveys 12,30 metriä ja syväys 7,59 metriä. Suomeen parkki ostettiin Rickmers, Reismühlen, Rhederei und Schiffbau AG-yhtiöltä Bremerhavenista vuonna 1913 ja samassa yhteydessä sen nimeksi muuttui Åland. Åland kuljetti kivihiililastin Cardiffista Perun Callaoon jonne se saapui toukokuun alussa 1914. Callaosta 1. heinäkuuta lähtenyt parkki Åland ajoi 20. elokuuta 1914 painolastissa Neokumbin koralliriutalle Uuden Kaledonian rannikolla. Miehistö pelastui laivasta Konarin saarelle josta heidät kuljetettiin Nouméaan. Onnettomuuden syynä oli se että riutan lähellä ollut Amedeen majakka oli ensimmäisen maailmansodan syttymisen vuoksi sammutettu. Laiva jäi hylyksi ja myytiin. == Lähteet == Luokka:Suomalaiset purjelaivat
Kauppasota

Kauppasota on kahden tai useamman valtion välinen konflikti, jossa valtiot korottavat toistensa tuotteiden tuontitariffeja tai asettavat tuonnille joitain muita rajoituksia. Kauppasota voi alkaa kun yksi valtio katsoo toisen valtion harjoittavan epäreiluja kauppakäytäntöjä. Kauppasodan perusteena on usein valtion protektionistinen pyrkimys suojella kotimaisia yrityksiä ja työpaikkoja ulkomaiselta kilpailulta. Kauppasodalla pyritään myös korjaamaan kauppavajetta. Protektionismin kannattajien mukaan kauppasota voi hyödyttää kotimaista tuotantoa ja tuoda työpaikkoja. Sen avulla voidaan myös painostaa epäreilusti tai epäeettisesti toimiva valtio ruotuun. Toisaalta kauppasodan seurauksena voi olla tiettyjen tuontituotteiden hintojen nousu tai niiden puute. Kauppasota saattaa myös aiheuttaa inflaatiota, vahingoittaa maan omia yrityksiä ja valtiontaloutta sekä vahingoittaa ulkomaansuhteita. Kauppasodilla on pitkä historia. Siirtomaavallat kävivät kauppasotia jo 1600-luvulta alkaen. Britannia kävi 1800-luvulla Kiinaa vastaan niin sanottuja oopiumisotia. Myös Yhdysvallat on käynyt kauppasotia, viimeksi Kiinaa vastaan presidentti Trumpin kaudella. ==Lähteet== Luokka:Kansainvälinen kauppa Luokka:Konfliktit
Åland (täsmennyssivu)

Åland voi viitata johonkin seuraavista: * Ahvenanmaan ruotsinkielinen nimi * Åland, vuonna 1868 ilmestynyt lehti * Åland, nykyään ilmestyvä lehti * Åland, suomalainen vuonna 1887 rakennettu purjealus * Åland, eteläkorealainen muotialan yritys.
Reininmaan evankelinen kirkko

Reininmaan evankelinen kirkko () on yksi Saksan evankelisen kirkon jäsenkirkoista. Sen pääpaikka on Düsseldorf. Kirkolla on 687 seurakuntaa. Vuoden 2019 lopussa kirkolla oli 2 453 379 jäsentä. == Lähteet == == Aiheesta muualla == * Kirkon kotisivut Luokka:Saksan evankelinen kirkko
Maija Salmi

Maija Salmi (s. 1985) on suomalainen toimittaja ja tietokirjailija. Salmen esikoisteos Paholaisen juna oli ehdolla aikakauslehti Kanavan ja Otavan kirjasäätiön jakaman Kanava-tietokirjatunnustuspalkinnon saajaksi vuonna 2015. Salmi työskentelee Ylen Espanjan-kirjeenvaihtajana. == Teokset == * Paholaisen juna: matka kohti amerikkalaista unelmaa. Atena, 2015. ISBN 9789523001688. * Koutaniemi, Meeri & Salmi, Maija: Ilopangon vankilan naiset. Like, 2017. ISBN 9789520115432. == Lähteet == Luokka:Suomalaiset tietokirjailijat Luokka:Suomalaiset toimittajat Luokka:Elävät henkilöt Luokka:Vuonna 1985 syntyneet
Westfalenin evankelinen kirkko

Westfalenin evankelinen kirkko () on yksi Saksan evankelisen kirkon jäsenkirkoista. Sen pääpaikka on Bielefeld. Kirkolla oli vuoden 2018 lokakuussa 490 seurakuntaa. Vuoden 2019 lopussa kirkolla oli 2 150 027 jäsentä. == Lähteet == == Aiheesta muualla == * Kirkon kotisivut Luokka:Saksan evankelinen kirkko Luokka:Nordrhein-Westfalen
Volkswagen Group NSF -pohjalevy

Volkswagen Group NSF -pohjalevy (New Small Family) on Volkswagen Groupin erittäin pienille automalleille kehittämä pohjalevy. Sille perustuvat kolme automallia ovat teknisesti identtisiä, ja eroavat toisistaan vain ulkonäkönsä yksityiskohtien osalta. == Mallit == * SEAT Mii (2011–2021) * Škoda Citigo (2011–2020) * Volkswagen Up (2011–) NSF-pohjalevy Luokka:Autojen pohjalevyt
Württembergin evankelinen maakirkko

Württembergin evankelinen maakirkko () on yksi Saksan evankelisen kirkon jäsenkirkoista. Sen pääpaikka on Stuttgart. Kirkolla on 1246 seurakuntaa. Vuoden 2019 lopussa kirkolla oli 1 957 088 jäsentä. == Lähteet == == Aiheesta muualla == * Kirkon kotisivut Luokka:Evankelis-luterilaiset kirkot Luokka:Saksan evankelinen kirkko Luokka:Baden-Württemberg
Evankelis-reformoitu kirkko

Evankelis-reformoitu kirkko () on yksi Saksan evankelisen kirkon jäsenkirkoista. Sen pääpaikka on Leer Itä-Friisiassa. Kirkolla on 145 seurakuntaa. Vuoden 2019 lopussa kirkolla oli 168 537 jäsentä. == Historia == Evankelis-reformoitu kirkko perustettiin vuonna 1882. Tällöin Saksan keisari Vilhelm I antoi reformoiduille seurakunnille Luoteis-Saksassa luvan muodostaa synodin. Ajan kuluessa kirkkoon liittyi lisää reformoituja seurakuntia, ja vuonna 1990 siihen liittyi Baijerin evankelis-reformoitu kirkko. Itä-Saksassa toimineet reformoidut seurakunnat liittyivät kirkkoon Berliinin muurin murruttua. == Lähteet == == Aiheesta muualla == * Kirkon kotisivut Luokka:Saksan evankelinen kirkko
Henriikka Rönkkönen

Henriikka Rönkkönen (s. 1984) on suomalainen Heinolasta kotoisin oleva Helsingissä asuva kirjailija ja bloggaaja. Koulutukseltaan hän on filosofian maisteri, pääaineena suomen kieli ja kirjallisuus. Ennen oman sinkkuutta käsittelevän bloginsa aloittamista hän kirjoitti City-lehteen seksiä ja seksuaalisuutta käsittelevää blogia. Hänen pro gradunsa käsitteli suomalaisten naisten pornokirjoituksia. Hän jatkoi pro gradun jälkeen seksistä kirjoittamista ja opiskeli auktorisoiduksi seksuaalineuvojaksi. Lahden kaupunginteatterissa sai 5. marraskuuta 2020 kantaesityksensä Aija Pahkalan esittämä monologi Mielikuvituspoikaystävä K–18. Monologi perustuu Rönkkösen vuonna 2016 julkaistuun teokseen Mielikuvituspoikaystävä. == Teokset == * Rakkausshokkihoito. Atena, 2022. * * * == Lähteet == == Aiheesta muualla == * Luokka:Suomalaiset kirjailijat Luokka:Suomalaiset bloginpitäjät Luokka:Kirjailijatyngät Luokka:Elävät henkilöt Luokka:Vuonna 1984 syntyneet
Siilinjärven suurmarttyyri Georgios Voittajan kirkko

Siilinjärven suurmarttyyri Georgios Voittajan kirkko, eli Siilinjärven ortodoksinen kirkko on Siilinjärvellä sijaitseva, toukokuussa 1959 alkujaan ortodoksiseksi rukoushuoneeksi (tsasounaksi) vihitty rakennus, joka vihittiin peruskorjauksen jälkeen huhtikuussa 1979 ortodoksiseksi kirkoksi. Siilinjärvi kuuluu alueellisesti Kuopion ortodoksiseen seurakuntaan ja kirkko on yksi Kuopion ortodoksisen seurakunnan pyhäköistä. == Lähteet == Luokka:Siilinjärven rakennukset ja rakennelmat Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot Luokka:Pohjois- Savon kirkkorakennukset
Enrico Bianchi

Enrico ”Rico” Bianchi (s. 13. toukokuuta 1930 Chur) on sveitsiläinen kilpauransa päättänyt soutaja. Bianchi saavutti perämiehellisissä nelikoissa olympiahopeaa Helsingissä 1952. Hän kilpaili myös Rooman kesäolympialaisissa 1960.Olympics at Sports-Reference.com EM-kilpailuista hän voitti kaksi pronssimitaliahttp://www.sport-komplett.de/sport- komplett/sportarten/r/rudern/hst/67.htmlhttp://www.sport-komplett.de/sport- komplett/sportarten/r/rudern/hst/68.html. == Lähteet == * Rico Bianchi Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1930 syntyneet Luokka:Elävät henkilöt
Turkin ralli 2018

Turkin ralli 2018 (virallisesti 11. Rally Turkey Marmaris 2018) oli Rallin MM- sarjan kauden 2018 kymmenes osakilpailu, joka ajettiin 13.–16. syyskuuta. Kilpailun voitti Toyotan Ott Tänak. == Tulokset == Sija Kuljettaja Kartanlukija Auto Aika Ero Pisteet 1\. Ott Tänak Martin Järveoja Toyota Yaris WRC 3:59.24,5 25+3 2\. Jari-Matti Latvala Miikka Anttila Toyota Yaris WRC 3:59.46,8 +22,3 18+2 3\. Hayden Paddon Sebastian Marshall Hyundai i20 Coupe WRC 4:01.10.8 +1.46.3 15 4\. Teemu Suninen Mikko Markkula Ford Fiesta WRC 4:03.35,4 +4.10,9 12 5\. Andreas Mikkelsen Anders Jæger Hyundai i20 Coupe WRC 4:06.36,2 +7.11,7 10 6\. Henning Solberg Ilka Minor Škoda Fabia R5 4:13.05,1 +13.40,6 8 7\. Jan Kopecký Pavel Dresler Škoda Fabia R5 4:17.49,7 +18.25,2 6 8\. Simone Tempestini Sergio Itu Citroën C3 R5 4:19.01,6 +19.37,1 4 9\. Chris Ingram Ross Whittock Škoda Fabia R5 4:19.45,8 +20.21,3 2 10\. Sébastien Ogier Julien Ingrassia Ford Fiesta WRC 4:20.15,7 +20.51,2 1+4 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 2018 Luokka:Turkin ralli
Turkin ralli 2019

Turkin ralli 2019 (virallisesti 12. Rally Turkey) oli Rallin MM-sarjan kauden 2019 11. osakilpailu, joka ajettiin 12.–15. syyskuuta 2019. Kilpailun keskuspaikka oli Marmaris ja kilpailussa oli 17 erikoiskoetta. Kilpailun voitti Sébastien Ogier, jolle voitto oli kauden kolmas. Ogier nousi johtoon lauantaina kun Lappi menetti aikaa ajettuaan pitkäksi. Tänak keräsi Power Stage -erikoiskokeella täydet viisi lisäpistettä. Tänak joutui keskeyttämään lauantaina sähkövikaan, mutta palasi kilpailuun sunnuntaina. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Citroën C3 WRC 3:50.12,1 25+3 2\. Esapekka Lappi Janne Ferm Citroën C3 WRC 3:50.46,8 +34,7 18 3\. Andreas Mikkelsen Anders Jæger Hyundai i20 Coupe WRC 3:51.16,6 +1.04,5 15 4\. Teemu Suninen Jarmo Lehtinen Ford Fiesta WRC 3:51.47,2 +1.35,1 12+1 5\. Daniel Sordo Carlos del Barrio Hyundai i20 Coupe WRC 3:52.38,0 +2.25,9 10 6\. Jari-Matti Latvala Miikka Anttila Toyota Yaris WRC 3:53.11,2 +2.59,1 8+2 7\. Kris Meeke Sebastian Marshall Toyota Yaris WRC 3:54.05,4 +3.53,3 6 8\. Thierry Neuville Nicolas Gilsoul Hyundai i20 Coupe WRC 3:55.46,9 +5.34,8 4+4 9\. Pontus Tidemand Ola Fløene Ford Fiesta WRC 3:57.35,0 +7.22,9 2 10\. Gus Greensmith Elliott Edmondson Ford Fiesta WRC 4:05.30,8 +15.18,7 1 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM- rallikausi 2019 Luokka:Turkin ralli
Walter Leiser

Walter Leiser (4. toukokuuta 1931 – 9. joulukuuta 2023) oli sveitsiläinen soutaja. Leiser saavutti perämiehellisissä nelikoissa olympiahopeaa Helsingissä 1952Olympics at Sports-Reference.com ja EM-pronssia vuonna 1953.http://www.sport-komplett.de/sport- komplett/sportarten/r/rudern/hst/68.html. == Lähteet == * Walter Leiser Bio, Stats, and Results Olympics at Sports-Reference.com * Profiili swissolympians.ch === Viitteet === == Aiheesta muualla == * Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1931 syntyneet Luokka:Vuonna 2023 kuolleet
Taketa

Taketa () on Japanin kaupunki Kyūshūn saarella Ōitan prefektuurissa. Se sijaitsee sisämaassa prefektuurin eteläosassa ja rajautuu Kumamoton ja Miyazakin prefektuureihin. Kaupunki on vuorten ympäröimä: pohjoisessa kohoaa Kujūvuori, lännessä Ason kaldera ja etelässä Sobovuori. Ōnojoki saa alkunsa kaupungin alueelta. Taketassa on 21 542 asukasta (elokuussa 2019) ja sen pinta-ala on 477,7 neliökilometriä. Taketa on kasvanut Kyūshūn ylittävän, historiallisesti tärkeän tien varrelle. Edo-kaudella se kehittyi Okan daimiokunnan linnanaluskaupunkina. Kaupunkioikeudet osana Japanin nykyistä kunnallishallintoa Taketalle myönnettiin vuonna 1954. Kaupunki kasvoi huomattavasti vuonna 2005, kun siihen liitettiin Kujūn, Naoirin ja Ogin maaseutukaupungit. Maatalous on merkittävä elinkeino ja tuottaa erityisesti riisiä sekä hedelmiä, kasviksia ja maitoa. Taketan nähtävyyksiin kuuluvat Okan linnan rauniot, säilyneet samurai-sotilasluokan asuintalot, Nagayu-onsenin kuuma lähde ja muut historialliset muistomerkit. Osa kaupungin alueesta kuuluu Aso-Kujūn kansallispuistoon. Kaupunkia palvelee JR Kyūshūn Hōhi-päälinja. == Kuvia == Tiedosto:Cherryblossoms at oka-castle2.jpg|Okan linnan raunioita Tiedosto:Sasamuta?Stone Arch Water Bridge.jpg|Sasamutan kivisilta Tiedosto:Lamune Onsen.jpg|Terunobu Fujimorin suunnittelema Lamune-onsen == Lähteet == == Aiheesta muualla == * Kaupungin internetsivut Luokka:Ōitan prefektuurin kaupungit
Heinrich Scheller

Heinrich ”Heini” Scheller (3. elokuuta 1929 – 1. syyskuuta 1957 San Carlos, Kalifornia, Yhdysvallat) oli sveitsiläinen soutaja. Scheller saavutti perämiehellisissä nelikoissa olympiahopeaa Helsingissä 1952.Olympics at Sports-Reference.com EM-kilpailuista hän voitti kaksi pronssimitaliahttp://www.sport-komplett.de/sport- komplett/sportarten/r/rudern/hst/67.htmlhttp://www.sport-komplett.de/sport- komplett/sportarten/r/rudern/hst/68.html. == Lähteet == * Heini Scheller Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1929 syntyneet Luokka:Vuonna 1957 kuolleet
Defensio pro Populo Anglicano

Defensio pro Populo Anglicano on englantilaisen John Miltonin kirjoittama latinankielinen teos, joka julkaistiin vuonna 1651. Suomeksi nimi on suurin piirtein "Englannin kansan puolustus". Se on kirjoitettu puolustamaan Englannin senhetkistä hallitusta. == Tausta == Englannin parlamentti tilasi teoksen Miltonilta Oliver Cromwellin protektoraatin vallassaolon aikana. Miltonin tehtävä oli vastata Claudius Salmasiuksen teokselle Defensio Regia pro Carolo I ("Kaarle I:n rojalistinen puolustus"). Salmasiuksen mukaan Cromwellin johtamat kapinalliset tekivät väärin mestatessaan Kaarle I:n. Milton puolusti yksityiskohtaisesti parlamentaristien toimia. Luokka:Englantilaiset kirjat Luokka:Latinankieliset kirjat Luokka:1600-luvun kirjat Luokka:John Miltonin teokset Luokka:Propagandakirjat
Duuma (täsmennyssivu)

Duuma voi tarkoittaa ainakin seuraavia edustuslaitoksia Venäjällä: *valtioduuma (Gosudarstvennaja duma), Venäjän federaation parlamentin alahuone vuodesta 1993 *kaupunginduuma (Gorodskaja duma), kaupunginvaltuusto Venäjän kaupungeissa *valtakunnanduuma (Gosudarstvennaja duma), Venäjän keisarikunnan parlamentin alahuone vuosina 1906–1917 *pajariduuma (Bojarskaja duma), historiallinen ylimystön neuvosto Venäjällä, lakkautettu 1711
Paradise Regained

Paradise Regained on englantilaisen runoilijan John Miltonin runo, joka julkaistiin ensimmäisen kerran vuonna 1671. Se ilmestyi samassa niteessä kuin Miltonin draamateos Samson Agonistes. Jo nimessään Paradise Regained (”Takaisin saatu paratiisi”) yhdistyy kirjailijan varhaisempaan ja kuuluisampaan teokseen, eeppiseen runoon Kadotettu paratiisi. Muita yhdistäviä tekijöitä ovat samat teologiset teemat, silosäkeen käyttö sekä kristillinen historia. Aiheena teoksessa ovat Kristuksen kohtaamat kiusaukset sellaisina kuin ne on kuvattu Luukkaan evankeliumissa. Milton kirjoitti Paradise Regainedin mökillään Chalfont St Gilesissä Buckinghamshiressä. Teos koostuu neljästä kirjasta ja 2 065 rivistä; paljon pidempi Kadotettu paratiisi sisältää kaksitoista kirjaa ja 10 565 riviä. Tästä syystä kirjallisuudentutkija Barbara K. Lewalski on nimittänyt teosta ”lyhyeksi eepokseksi”. Siinä missä Kadotettu paratiisi on tyyliltään monimutkainen ja koristeellinen, Paradise Regainedin tyyli on melko pelkistettyä. Milton käyttää nyt vähemmän vertauksia, ja hänen lauserakenteensa ovat yksinkertaisempia. Luokka:Runoelmat Luokka:1600-luvun kirjat Luokka:John Miltonin teokset
Émile Ess

Émile Ess (9. tammikuuta 1932 Ruswil – 30. marraskuuta 1990) oli sveitsiläinen soutaja, olympiamitalisti ja Euroopan mestari. Ess saavutti perämiehellisissä nelikoissa olympiahopeaa Helsingissä 1952. Hän kilpaili myös Rooman kesäolympialaisissa 1960.Olympics at Sports-Reference.com EM-kilpailuista hän voitti neljä mitalia joiden joukossa perämiehettömän nelikon Euroopan mestaruus vuonna 1959http://www.sport-komplett.de/sport- komplett/sportarten/r/rudern/hst/67.htmlhttp://www.sport-komplett.de/sport- komplett/sportarten/r/rudern/hst/68.html. == Lähteet == * Émile Ess Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1932 syntyneet Luokka:Vuonna 1990 kuolleet
Virmaila

Virmaila on kylä Padasjoen kunnassa Päijät-Hämeessä. Kylä sijaitsee Päijänteen saaressa, jota kutsutaan Virmailaksi tai Virmailansaareksi. Kylä käsittää saaren ja sen lähisaarten alueet. Virmailassa eläneen ratsutilallisen, kolmikymmenvuotisen sodan ratsumiesveteraanin Heikki Pietarinpojan (n. 1586–1666) ja hänen puolisonsa Riitta Hannuntytär Rapalan jälkeläisiä on selvitetty yli 10 000.Heikki Pietarinpojan jälkeläiset -kirjan kuvaus . Virmailan rusthollin sukuyhdistys. Viitattu 5.7.2016. Eino Mäkelän, Uuno Pulkkilan ja Kauko Tyllilän Espoossa elokuussa 1978 perustama Virmailan rusthollin sukuyhdistys on julkaissut kaksiosaisen, liki 1 800-sivuisen sukukirjan, joka kertoo laajasti Virmailan historiasta. ==Lähteet== ==Aiheesta muualla== * www.wirmaila.fi tai Virmailan rusthollin sukuyhdistys * http://www.paijat- hamewiki.fi/wiki/Virmailan_historia,_Etukyl%C3%A4_ja_Per%C3%A4kyl%C3%A4 * http://www.paijat- hamewiki.fi/wiki/Kellosalmen,_Seitniemen_ja_Virmailan_kylien_tarina * http://kellosalmi.net/ * https://etela-suomi.proagria.fi/hankkeet/loytoretkia- paijat-hameen-kyliin-1525 * Virmailan suku (1400-) - Kansallisbiografia Luokka:Padasjoen kylät
Saara Kanerva

Saara Ilona Kanerva (o.s. Routamaa, 23. toukokuuta 1912 Kangasala – 15. syyskuuta 2019 Tornio)Kuolinilmoitus, Lapin Kansa 18.10.2019, s. O12 oli Suomen vanhimmaksi elänyt lotta. Hän toimi lottana talvisodassa muonitustehtävissä ja sittemmin jatkosodassa postikonttorissa. Lottatyttöjen johtajana Kanerva toimi vuosina 1942–1944. Kanerva syntyi vuonna 1912 maanviljelijäperheeseen, jossa oli hänen lisäkseen 11 muuta lasta. Yksi hänen veljistään kaatui jatkosodassa 1941. Kanervan sisar menehtyi sisar jatkosodan jälkeen influenssaan. Saara Kanerva oli avioliitossa Teuvo Kanervan kanssa, ja he saivat neljä lasta. Yksi heidän lapsistaan on poliitikko, kommodori evp. Seppo Kanerva. Saara Kanervan on mainittu olleen hyvin isänmaallinen. Hänet palkittiin useaan otteeseen pitkäaikaisesta ja ansiokkaasta toiminnastaan veteraanien ja maanpuolustuksen hyväksi. Lottamitalien ja sodan ajan muistomitalien lisäksi Kanervalle oli myönnetty 3. luokan Vapaudenristi, Suomen Leijonan ansioristi, Suomen Punaisen Ristin ansiomitali, Sotainvalidien ansioristi sekä Reserviläisliitto – Reservin Aliupseerien Liiton ansioristi. Vuonna 2017 hänelle myönnettiin Lapin Lottaperinneyhdistyksen ansiomerkki. Viimeisen tunnustuksensa hän sai joulukuussa 2018, kun hänelle luovutettiin Vapaussodan Perinneliiton Sininen risti miekan kera. Siviiliammatiltaan Kanerva oli opettaja. Hän valmistui kansakoulunopettajaksi Heinolan seminaarista vuonna 1934. Saman vuoden syksyllä hän aloitti työnsä Utsjoen kirkonkylän koulun opettajana. Vuosikymmenen edetessä hän muutti Ylivieskaan ja myöhemmin edelleen Köyliöön. Vuonna 1939 Kanerva siirtyi opettajaksi Tornioon, jossa hän työskenteli kymmenen vuoden ajan Tornion yhteislyseossa. Vuonna 1957 hän sai Tornion kaupungilta kansakoulunopettajan viran, jota hän hoiti eläkkeelle jäämiseensä saakka vuoteen 1972. Saara Kanerva kuoli 107-vuotiaana kaatuessaan saamiinsa vammoihin Tornion terveyskeskuksessa. == Lähteet == Luokka:Lotta Svärd -järjestössä vaikuttaneet henkilöt Luokka:Yli satavuotiaiksi eläneet suomalaiset Luokka:Vuonna 1912 syntyneet Luokka:Vuonna 2019 kuolleet
Blue Angels

Blue Angels (suom. Sinienkelit, lempinimi: The Blues tai Air Fat Albert) on yhdysvaltalainen, Yhdysvaltain laivaston taitolentoryhmä. Vuonna 1946 perustettu taitolentoryhmä on ulkonäöltään suhteellisen helposti tunnistettava, sillä se käyttää syvän sinisiä eli amiraalinsinisiä värityksiä keltaisin koristeluin. Useat lentoryhmän pilotit ovat käyneet Top Gun -nimellä tunnetun laivaston lentoakatemian.https://www.navy.mil/submit/display.asp?story_id=94725 Viitattu 29.9.2019. Top Gun -tyyppinen koulutus pohjautui laivaston ilmavoimien kokemiin raskaisiin lentäjien menetyksiin, joka kumuloitui vuonna 1967.https://time.com/5541550/top-gun-school/ Viitattu 29.9.2019. Blue Angels on käyttänyt monia eri konetyyppejä. Aluksi konetyyppi oli Grumman F6F Hellcat, sittemmin Grumman F8F Bearcat. Suihkukoneiden aikakauden lentoryhmässä aloittivat Grumman F9F Panther sekä Grumman F-9 Cougar -konetyypit ja myöhempänä Grumman F-11 Tiger. 1970- ja 1980-luvuilla ryhmässä palvelivat McDonnell F-4 Phantom II ja Douglas A-4 Skyhawk-tyypit. 2010-luvun aikaan ryhmä käyttää MDC/Boeing F-18 Hornet -konetyyppiä. Materiaalihuoltoa varten tarvittava tukikone "Fat Albert" on Lockheed C-130 Hercules.https://www.blueangels.navy.mil/ Viitattu 22.9.2019. Ryhmä on saanut puolustuksellisesta budjetista käyttöönsä 37 miljoonaa dollaria vuonna 2011. Blue Angels käyttää kahta eri lentotukikohtaa toimintaansa varten, näistä toinen on NAS Pensacola.https://www.visitpensacola.com/events/signature- events/blue-angel-air-show/ Viitattu 22.9.2019. Toinen on NAF El Cientro, jonka sijainti on Kaliforniassa. Yleisö pääsee seuraamaan taitolentoryhmän harjoituksia Pensacolassa maksutta, mutta yli 16-vuotiailta henkilöllisyys tarkastetaan, eikä harjoitusalueen läheisyyteen sallita matkatavaroita: kuten reppuja tai matkalaukkuja. https://www.navalaviationmuseum.org/attractions/blue-angels/ Viitattu 22.9.2019. Ryhmän lentoesitysten aikana ei ole sattunut vakavia koneturmia, joskin lentäjien menetyksiä on tapahtunut. Blue Angelsissa on lentänyt myös naispuolisia pilotteja. Tyypillisen vuosittaisen esiintymiskauden aikana, ryhmä lentää arviolta 60 lentoesitystä 30 eri kohteessa, joista noin 2 sijaitsee Kanadassa. ==Lähteet== *https://www.blueangels.navy.mil/ *https://www.visitpensacola.com/events/signature-events/blue-angel-air-show/ *https://www.navalaviationmuseum.org/attractions/blue-angels/ ===Viitteet=== == Aiheesta muualla == Luokka:Taitolentoryhmät Luokka:Yhdysvaltain laivasto
Toma Piemontese

Toma Piemontese on italialainen Piemonten alueella valmistettava lehmänmaitojuusto. Toma Piemontese on ehkä Luoteis-Italian Piemonten alueen vanhin ja laajimmalle levinnyt juusto. Ensimmäiset maininnat juustosta historiallisissa lähteissä ovat peräisin 1000-luvulta. Alun perin juustoa on valmistettu Alppien vuoristoniittyjen laidunmailla, mutta ajan kuluessa juuston valmistus on levinnyt myös alemmas alueen laaksoihin. Juustolla on nykyisin Euroopan unionin nimisuojajärjestelmän mukainen suojattu alkuperänimitys ja sen tuotantoalue kattaa Cuneon, Torinon, Biellan, Vercellin, Novaran ja Verbano-Cusio-Ossolan maakunnat, sekä muutamia paikkakuntia Astin maakunnassa. Juustoa voidaan valmistaa joko täysmaidosta tai kuoritusta maidosta. Juustomassa pilkotaan ja asetellaan fascere-nimisiin muotteihin. Juusto puristetaan ja suolataan joko käsin tai suolaliuoksessa. Juustoa valmistetaan kahtena eri kokona. Pienemmät juustot kypsyvät 15 päivää ja suuremmat 60 päivää. Pienen juuston paino on noin 2-6 kiloa ja suuren 6-8 kiloa. Juustoa valmistetaan koon lisäksi myös kahtena eri tyyppinä. Toiseen käytetään vain täysmaitoa ja toista kuoritusta maidosta. Täysmaidosta valmistetun juuston väri on valkoisempaa kuin kuoritusta maidosta valmistetun, joka on keltaisempaa. ==Lähteet== Luokka:Italialaiset juustot Luokka:Lehmänmaitojuustot
Tolminc

Tolminc on slovenialainen lehmänmaitojuusto. Tolminc-juustoa valmistetaan Tolminin kaupungin ympäristössä Slovenian puoleisilla Alpeilla lähellä maan Italian vastaista rajaa. Historiallisissa lähteissä juustonvalmistus alueella mainitaan ensimmäisen kerran 1200- ja 1300-luvuilla. Tuolloin juustolla maksettiin veroja. Tolminc-nimellä juusto mainitaan ensimmäisen kerran 1756, jolloin sitä oli myynnissä Videmin kaupungissa nykyisin Italian puoleisessa Udinessa. Nykyisin paikalliset maanviljelijät valmistavat juustoa lehmänmaidosta pienillä meijereillä ja kesäisin myös vuoriniittyjen laidunalueilla. Juustolla on myös Euroopan unionin nimisuojajärjestelmän mukainen suojattu alkuperänimitys. Juustoa valmistetaan joko täysmaidosta, tai osittain kuoritusta maidosta. Juustomassa muodostuu, kun maitoon lisätään juoksute. Valmistuva juustomassa pilkotaan ja se lämmitetään noin 45°C lämpötilaan. Juusto muotitetaan, puristetaan ja suolataan suolaliuoksessa, minkä jälkeen se kypsyy vähintään kahden kuukauden ajan. Valmiit juustot painavat 3–5 kiloa. Juuston kuori on keltainen ja tasainen. Rakenteeltaan juusto on kovaa. Juuston maku kasvaa kypsymisajan mukaan. ==Lähteet== Luokka:Lehmänmaitojuustot Luokka:Slovenialaiset juustot
Stichelton

Stichelton on englantilainen lehmän raakamaidosta valmistettava sinihomejuusto. Stichelton-juustoa on ruvettu valmistamaan vasta suhteellisen hiljattain. Juustoa valmistaa Randolph Hodgsonin ja Joe Schneiderin perustama Stichelton Dairy Englannin Nottinghamshiressä. Stichelton-juuston resepti perustuu pitkälti Stilton-juuston reseptille. Stichelton-juuston valmistamiseen käytetään kuitenkin raakamaitoa, joka ei ole Euroopan unionin nimisuojajärjestelmän säännösten suojaaman Stilton-juuston valmistuksen mukaista. Juustoa ei voitu täten valmistaa nimellä Stilton, jonka nimi on johdettu Stiltonin kaupungista. Sen sijaan Stichelton on Stiltonin kaupungin vanhempi nimi. Stichelton valmistetaan holstein-friisiläisten lehmien raakamaidosta. Maitoon lisätään juoksute ja hapate. Hapate saatiin aikanaan Colston Bassettilta, joka oli viimeinen Stilton-juuston raakamaitovalmistaja. Juuston valmistus raakamaidosta loppui vuonna 1989. Juusto kypsyy noin 12-viikon ajan. Valmiilla juustolla on kermainen rakenne, joka saattaa muuttua hieman kauden mukaan. Suurin osa juustosta myydään syksyn ja joulun välisenä aikana. Vuosittain juustoa myydään noin 55 tonnia kotimaassa ja ulkomailla. ==Lähteet== ==Aiheesta muualla== * Luokka:Englantilaiset juustot Luokka:Sinihomejuustot Luokka:Lehmänmaitojuustot
Kalhujärvi

Kalhujärvi on Kiiminkijoen vesistöön kuuluva pieni järvi Utajärven Juorkunassa. Järvi laskee Kalhuojaa pitkin Penikkasuon läpi Pieneen Kuikkalampeen ja siitä edelleen Ison Kuikkalammen ja Torvenjärven kautta Kiiminkijokeen. Järvi sijaitsee Juorkunassa hieman toista kilometriä Haima- aholle ja Purikkaalle menevän tien pohjoispuolella. Järvelle on polku-ura Ritamaan kohdalta. Luoteis-kaakkosuunnassa järvi on vajaan kilometrin pituinen, leveimmillään se on parisataa metriä. Asumattoman järven rannat ovat suota, lukuun ottamatta koillisnurkan Lehmienlehdon kangasaluetta. ==Lähteet== Luokka:Utajärven järvet Luokka:Kiiminkijoen vesistö
Impact is Imminent

Impact is Imminent on yhdysvaltalaisen thrash metal -yhtye Exoduksen neljäs studioalbumi, joka on julkaistu vuonna 1990. ==Kappaleet== # # # # # # # # # == Kokoonpano == * Steve Souza - laulu * Gary Holt - kitara * Rick Hunolt - kitara * Rob McKillop - basso * John Tempesta - rummut == Aiheesta muualla == * Impact Is Imminent discogs.com -sivustolla * Luokka:Exoduksen albumit Luokka:Vuoden 1990 albumit
Jitka Koželuhová

Jitka Koželuhová (s. 19. marraskuuta 1966 Praha) on tšekkiläinen säveltäjä, pianisti, laulaja, musiikkipedagogi ja kuoromestari.Music Base: KOŽELUHOVÁ JITKA Koželuhová opiskeli aluksi pianonsoittoa, laulua ja sävellystä Ilja Hurníkin johdolla Prahan konservatoriossa vuosina 1981–1990. Hän jatkoi sävellysopintojaan Prahan esittävien taiteiden akatemiassa Petr Ebenin (1990–1994) ja Svatopluk Havelkan (1994–1995) johdolla. Hän sai teoksillaan useita palkintoja säveltäjien Generation-kilpailussa vuonna 1992. Hänestä tuli nykymusiikkiyhdistys Přítomnostin jäsen vuonna 1995 ja Stuttgartin Kristiyhteisön kirkkomusiikkijohtaja vuonna 2002. Hän on säveltänyt Kristiyhteisölle lukuisia kuoro- ja soitinteoksia. Hänen sävellyksiään valittiin myös käytettäviksi ekumeenisena palvelumusiikkina Dresdenin katolisilla päivillä vuonna 1994. Koželuhová on ollut vuodesta 2015 Tšekin säveltäjäliiton jäsen. Hän on esiintynyt säännöllisesti laulusolistina ja pianomusiikin konserteissa. Tšekin radio on levyttänyt hänen musiikkiaan. Koželuhová on järjestänyt vuodesta 1998 musiikillis-fenomenologisia Conscious Singing -yleisökursseja. Hän on toiminut Slovakian Sophian koulun vakituisena opettajana ja vierailevana vanhempana luennoitsijana Stuttgartin Steiner- opettajien vapaassa yliopistossa. == Lähteet == Luokka:Tšekkiläiset säveltäjät Luokka:Tšekkiläiset pianistit Luokka:Tšekkiläiset laulajat Luokka:Vuonna 1966 syntyneet Luokka:Elävät henkilöt
Pahkalampi (Utajärvi)

Pahkalampi on Oulujoen vesistöön kuuluva pieni järvi Utajärven kunnan koillisnurkassa. Järvi sijaitsee Utajärven kunnan koilliskulmauksessa, lähellä Puolangan kunnanrajaa. Enimmäkseen kangasmaiden ympäröimä järvi laskee lännen puolen suo-ojia myöten Utosjokeen ja edelleen Oulujokeen. Järvelle on metsäautotieyhteydet seututie 800:lta Puokion pohjoispuolelta sekä Utajärven Yli-Utokselle tulevalta metsäautotieltä etelän suunnasta että idästä metsäautotietä Lauttavaaran kohdalta, samoin kuin pohjoisesta metsäautotietä seututie 837:ltä Särkijärveltä. Järvi on asumaton, mutta sen kaakkoisnurkassa on hirvikämppä. ==Lähteet== Luokka:Utajärven järvet Luokka:Ylä-Oulujoen alue‎
Pieni Juurikkalampi (Puolanka)

Pieni Juurikkalampi on Oulujoen vesistöön kuuluva pieni järvi tai lampi Puolangan kunnan lounaiskolkassa. Järvi sijaitsee noin kolmen kilometrin päässä seututie 800:lta, josta sen läheisyyteen tulee Puokion pohjoispuolelta Utajärven Yli-Utokselle menevä metsäautotie. Se laskee suo-ojia myöten Kalliojokeen ja edelleen Piltunginjärveen ja Piltunginjoen kautta Utosjokeen. Järvi on asumaton. ==Lähteet== Luokka:Puolangan järvet Luokka:Ylä-Oulujoen alue‎
Iso Juurikkalampi (Puolanka)

Iso Juurikkalampi on Oulujoen vesistöön kuuluva järvi tai lampi Puolangan kunnan lounaiskolkassa. Järvi sijaitsee noin kuuden kilometrin päässä seututie 800:lta, josta sen läheisyyteen tulee Puokion pohjoispuolelta Utajärven Yli- Utokselle menevä metsäautotie. Järvelle pääsee myös lännen puolelta, Peurasuolle menevän metsäautotien kautta. Asumaton järvi on soiden ympäröimä ja laskee suo-ojia myöten Kalliojokeen ja edelleen Piltunginjärveen ja Piltunginjoen kautta Utosjokeen. ==Lähteet== Luokka:Puolangan järvet Luokka: Ylä-Oulujoen alue
Emanuel Elola

Emanuel Elola (12. heinäkuuta 1925 Perniö – 17. heinäkuuta 2007 Helsinki) oli suomalainen fagotisti.Helsingin Sanomat: Kuolleet: Fagottitaiteilija Emanuel Elola Hän toimi Turun kaupunginorkesterin (1945–1950) sekä Radion sinfoniaorkesterin (1950–1982) fagotin äänenjohtajana ja opetti vuosina 1964–1988 Sibelius-Akatemiassa.Suomen oboe- ja fagottiseura: Kunniajäsenet Elola aloitti soittouransa Turun laivastosoittokunnassa. Hän opiskeli 1950-luvulla Wienin musiikkiyliopistossa Karl Öhlbergerin johdolla. Monet Elolan oppilaista lähtivät lisäoppiin Wieniin, jolloin Öhlberger sai muitakin suomalaisopiskelijoita. Elolan oppilaiden joukossa oli Juhani Tapaninen. Elola nimitettiin Suomen oboe- ja fagottiseuran kunniajäseneksi. Hänelle myönnettiin valtion ylimääräinen taiteilijaeläke vuodesta 1985 alkaen. Heikki Aarrevaara julkaisi häntä käsittelevän kirjan Fagotisti on aina herrasmies – Emanuel Elola suomalaisen fagotinsoiton uranuurtajana. == Lähteet == Luokka:Suomalaiset fagotistit Luokka:Vuonna 1925 syntyneet Luokka:Vuonna 2007 kuolleet